钦定古今图书集成/理学汇编/文学典/第009卷 > 辨体 > 《文章结语》
## 钦定古今图书集成/理学汇编/文学典/第009卷 > 辨体 > 《文章结语》

《丽泽文说》云：“结文字须要精神，不要闲言语。”韩文公
《获麟解》结云：“‘麟之所以为麟者，以德不以形。若麟之
出，不待圣人，则其谓之不祥也’。亦宜。”《送浮屠文畅序》
结：“余既重柳请，又嘉浮屠能喜文辞，于是乎书。”欧公
《纵囚论》结：“是以尧、舜、三王之治，必本于人情，不立异
以为高，不逆情以干誉。”皆此法也。